CELEX: 62008CN0016
Language: hu
Date: 2008-01-15 00:00:00
Title: C-16/08. sz. ügy: Az Administratīvā apgabaltiesa által 2008. január 15-én benyújtott előzetes döntéshozatal iránti kérelem – Schenker SIA kontra Valsts ieņēmumu dienests

12.4.2008   
            
            
               HU
            
            
               Az Európai Unió Hivatalos Lapja
            
            
               C 92/13
            
         Az Administratīvā apgabaltiesa által 2008. január 15-én benyújtott előzetes döntéshozatal iránti kérelem – Schenker SIA kontra Valsts ieņēmumu dienests
   (C-16/08. sz. ügy)
   (2008/C 92/22)
   Az eljárás nyelve: lett
   A kérdést előterjesztő bíróság
   Administratīvā apgabaltiesa
   Az alapeljárás felei
   
      Felperes: Schenker SIA
   
      Alperes: Valsts ieņēmumu dienests
   Az előzetes döntéshozatalra előterjesztett kérdés
   Úgy kell-e értelmezni a kombinált nómenklatúra 8528 21 90 vámtarifa-számát, hogy ezt a számot 2004. december 29-én az olyan aktív mátrix folyadékkristályos készülékre (TFT LCD – LTA320W2-L01, LTA260W1-L02, LTM170W1-L01) is alkalmazni kellett, amelyek elsősorban az alábbi alkatrészekből állnak:
   
               1.
            
            
               két üveglemez;
            
         
               2.
            
            
               az e lemezek között elhelyezkedő folyadékkristály-réteg;
            
         
               3.
            
            
               vertikális és horizontális jelolvasók,
            
         
               4.
            
            
               háttérvilágítás;
            
         
               5.
            
            
               a háttérvilágításhoz nagyfeszültséget előállító inverter,
            
         
               6.
            
            
               vezérlőegység – adatátviteli interfész (PCB vagy PWB vezérlés), amely az LCD modul minden egyes pixeléhez (képpont) történő szekvenciális adatátvitelt biztosítja speciális, LVDS (kisfeszültségű differenciális jel) technika segítségével?